als_Latn dik_Latn sag_Latn
Dashi
Planeti i Marsit, Afërditës dhe Uranit, janë pozicionuar të gjithë në shenjën e Dashit, duke ju dhënë energji të pafund dhe prezencë të fuqishme. Një trekëndësh i artë dhe i rrallë do të formohet në qiell, duke bashkuar planetet që janë vendosur në shenjat e zjarrit (si juaja) dhe do tju japë mbështetje të fuqishme nga planeti i fatit të mirë, Jupiteri dhe planeti i stabilitetit, Saturni. Ju jeni në një fazë krijimtaria shumë aktive dhe do të doni shumë ti ndani idetë tuaja me ekipin ose persona që kanë rëndësi për ju. Ky trekëndësh i artë do tju mbrojë ju dhe me planetin e Marsit (sundimtari juaj), në shenjën tuaj, me siguri, ju do të filloni një cikël dy vjeçar , gjatë të cilit do të shfaqni talentet tuaja dhe do të keni një progres të dukshëm drejt ëndrrave tuaja. Kjo është një periudhë shumë e rëndësishme për ju, kështu që mbillini farat tuaja, përpara se planeti i Marsit të largohet nga shenja e Dashit , në 31 Mars.
Një detyrë komplekse, e cila ndoshta përmban fakte dhe shifra shumë të sakta, do të arrijë të përfundojë me shfaqjen e Hënës së Plotë në 5 Mars. Ka shumë të ngjarë të merrni lavdërime dhe përgëzime nga një person me pozicion të rëndësishëm, për një punë që e keni realizuar mirë, duke bërë që të kuptoni se me këtë projekt, ju sapo keni shtuar një gur të cmuar në kurorën tuaj. Ju tashmë mund ta keni hedhur një hap përpara drejt karrierës suaj, që prej fundit të dhjetorit të kaluar ose fillimit të janarit 2015, por nëse kjo nuk ka ndodhur akoma, ju do të keni më shumë mundësi për të avancuar nga mesi i vitit.
Afër datës 15 mars, një mosmarrëveshje e mundimshme do të lindë ndërmjet Plutonit dhe Uranit dhe ju mund të përballeni me një person të rëndësishëm - klient ose shef - i cili do të përpiqet të bllokojë një nga idetë tuaja, apo më keq akoma- do të sigurohet që idesë suaj mos ti jepet mundësia të diskutohet kurrë seriozisht. Ju mund të dëshironi të rebeloheni kundër këtij personi dhe të mbroni idenë tuaj me forcë, por kjo nuk do tju ndihmojë në situatën tuaj. Ndonjëherë kjo lloj lufte është e kotë. Ky person është i fuqishëm dhe ju nuk mund ta fitoni këtë betejë me të. Prandaj zgjidhni rrugën e diplomacinë në vend të luftës direkte.
Që nga viti 2012 ju keni përjetuar përplasjet e Plutonit me Uranin - gjashtë herë për të qenë të saktë - kështu që përballja me situata të padrejta, nuk është diçka e re për ju. Kafshoni gjuhën për këtë episod, pasi kjo do të jetë hera e shtatë që këto dy planetë do të përplasen me njëri tjetrin dhe fatmirësisht e fundit për ju. Pasi këto planetet do të largohen nga njëri tjetri dhe do të kenë një distancë më të largët, ju do të vini re në muajt e ardhshëm një reduktim të tensionit në karrierë – ky do të jetë një ndryshim shumë i mirëpritur, që ju nuk e keni parë për vite me rradhë.
Eklipsi diellor i 20 marsit, në shenjën e Peshqve, do të ndriçojë sektorin e mendjes tuaj të pandërgjegjshme dhe do të inkurajojë krijimtarinë. Uluni dhe mendoni për koncepte të ndryshme për ti aplikuar në një projekt aktual. Bëjeni të heshtë kritikun tuaj të brendshëm! Nëse ju keni shpresuar që të mësoni, të meditoni ose dëshironi të shihni një psikolog/këshillues për të folur në lidhje me një shqetësim të ngutshëm emocional, kjo është koha më e mirë për ta bërë këtë, pasi ndikimi në shtëpinë tuaj të dymbëdhjetë të të pandërgjegjshmes tuaj është shumë i madh tani. Shtëpia e dymbëdhjetë konsiderohet si zona e shërimit dhe me një përpjekje të vogël, ju mund të gjeni paqe dhe optimizëm më të madh.
Nëse ditëlindja juaj bie në muajin mars, në afërsi të eklipsit të 20 marsit, ju do të zbuloni se një rrugë të re do të hapet papritmas për ju dhe mundësitë që do të vijnë do të jenë emocionuese. Jeta ka për të sjellë ngjyra shumëngjyrëshe në kutinë e bojrave, prandaj bëni gati penelin për të pikturuar endrrën tuaj më të bukur, në një kanavacë krejt të re.
Në dashuri, data 3 mars mund të jetë një ditë e veçantë -kur Jupiteri, dhënësi i dhuratave dhe fatit, do të marrë një rreze shumë elektrike, pozitive nga Urani, planeti i të papriturave. Ju mund të takoni një person të ri, nëse jeni vetëm, por nëse jeni në një marrëdhënie, do të habiteni nga mënyra sesi po kujdeset njeriu juaj i zemrës për ju.
Ky trend kaq shumë romantik, nuk do të mbarojë këtu. Duket se një sërë ditësh romantike ju presin gjatë muajit.
Më 10 mars, Marsi, planeti i energjisë dhe sundimtari juaj, do të marrë rreze shkëlqyese nga planeti i Jupiterit. Në të dy rastet, Kupidi dhe ushtria e tij me engjëj, do të jenë në gadishmëri për tju ndihmuar të gjeni dashurinë e vërtetë. Çiftet do të forcohen më tepër dhe nëse dëshirojnë të kenë fëmijë, shumë shpejt kjo dëshirë mund të realizohet. Në këtë muaj të veçantë, shumë prej ëndrrave të personave të shenjës së Dashit do të bëhen realitet.
Një ditë më pas, më 11 mars, ju presin lajme të papritura për ju. Marsi energjik do të takohet me Uranin e paparashikueshëm në shenjën e Dashit, duke bërë që në këtë ditë gjithçka mund të ndodhë. Gjithashtu, Jupiteri do ti dërgojë rreze miqësore Marsit dhe Uranit, duke bërë që dashuria dhe romanca të sundojnë këtë ditë në mënyrë të mahnitshme.
Afërdita do të jetë në shenjën e Dashit deri në 16 mars, kështu që gjysma e parë e muajit do të jetë ideale për të bërë blerje ose për tu marrë me flokët tuaja (Dashi udhëheq kokën dhe flokët). Asgjë nuk mund ta bëjë më të lumtur një Dash, sesa të dijë se flokët e tyre duken mrekullueshëm bukur – kjo shërben për ti rritur menjëherë moralin.
Demi
Hëna e Plotë që do të shfaqet në 5 mars, do të jetë magjike dhe romantike për ju. Gjithçka që do të ndodhë në këtë moment, do të sjellë një ndjenjë stabiliteti, falë rrezes miqësore që do të dërgojë Saturni. Nëse ju jeni vetëm pa dikë të veçantë në jetën tuaj, të jeni i sigurt se kjo nuk do të zgjasë për një kohë të gjatë, pasi kjo Hënë e Plotë do të ketë fuqinë për të sjellë një takim rastësor plot fat. Me Mërkurin në pozicion të mirë me Uranin, ju do të ndiheni sikur ju ka goditur rrufeja kur të takoni sytë me dikë intrigues, ditën e shfaqjes së Hënës së Plotë. Kini kujdes, megjithatë, që të ecni me hapa të ngadalë në çdo marrëdhënie të re - me Afërditën, planetin tuaj mbrojtës, në bashkëpunim me Marsin (pasioni) dhe Uranin, planeti i të papriturave, mund tju ketë rënë në pjesë që person që nuk është i duhuri për ju. Prandaj merrini gjërat shtruar dhe njiheni mirë personin që po dilni, para se të bini kokë e këmbë në dashuri me të.
Në pjesën e parë të 2015, Jupiteri ju ka premtuar se do tju sjellë shumë fat në sektorin e shtëpisë dhe pronës. Dëshmia më e mirë e kësaj, do të vijë menjëherë kur Jupiteri do të marr një rreze nga Urani, më 3 mars, një aspekt i rrallë ky dhe një nga momentet më të rëndësishme të vitit 2015. Mbani telefonin tuaj celular të karrikuar gjatë gjithë kohës dhe afër jush, pasi ju mund të gjeni shtëpinë e ëndrrave, apo mobilja që keni pëlqyer gjithmonë mund të ketë dalë në shitje, ose një blerës do të tregojë interes për atë që ju doni të shisni, madje duke ofruar më shumë se çmimi që keni vendosur. Por fati juaj nuk do të mbarojë këtu. Më datë 10 mars, ju do të shihni të tjera përparime në frontin e shtëpisë. Gjatë këtij muaji keni për të parë shumë progres në cështjet që lidhen me shtëpinë tuaj.
Eklipsi diellor që do të shfaqet në shenjën tuaj më 20 mars, do të jetë një bekim në jetën tuaj sociale, sepse do të gjenerojë shumë aktivitetete. Ky eklips i Hënës së Re, do të sjellë shumë njerëz në jetën tuaj dhe do tju japë një shans të mirë për të bërë miq të rinj dhe kontakte të tyre. Një eklips diellor ka fuqinë e tri hënave të reja të marra sëbashku dhe zakonisht sjell ngjarje që kanë peshë të madhe dhe të rëndësishme shumë. Në eklipset diellore, kur diçka mbaron, një gjë tjetër fillon. Saturni do të jetë miqësor, kështu që është gjithashtu e mundur që ju mund të njihni një person më të vjetër, i cili do t'ju japë këshilla të mençura dhe të mund të veprojë si një këshilltar personal për ju. Ky është padiskutim një lajm i mirë, i dashur Dem!!
Binjakët
Miqtë tuaj dhe madje edhe njohje të rastit, do të kenë një rol shumë të rëndësishëm në jetën tuaj, gjatë muajit Mars. Është gjithashtu e mundur që ju do të përfshiheni në një aktivitet në grup, si përshëmbull një organizatë do tju kërkojë që të flisni në lidhje me fushën tuaj të ekspertizës. Ju mund të intervistoheni në Televizion ose në Internet, ose të shkruhet në një media. Rrethoni me të kuqe datën 3 mars, pasi kjo mund të jetë dita më e veçantë e të gjithë 2015, sepse planeti i lumturisë Jupiteri, do të marrë një rreze të papritur dhe të artë nga Urani, planeti i surprizave. Lajmet kanë të ngjarë të jenë shumë emocionuese. Nëse ju punoni në një projekt bamirësie apo në komunitet, ju mund të merrni një pozitë udhëheqëse dhe të gjeneroni fondet që shpresonit – merrni në konsideratë që do të vlerësoheni dhe do të merrni lavdërime për punën e mirë që keni bërë.
Një projekt që lidhet me shtëpinë, ka të ngjarë të përfundojë së shpejti ose ju mund të përfundoni kërkimin tuaj për të gjetur një projektues (ose kontraktor) për të montuar ndoshta kuzhinën tuaj të re apo ndonjë pjesë tjetër të rëndësishme. Ose, ju mund ti jepni fund kërkimit tuaj për të gjetur një banesë të re, brenda 5 marsit. Kjo është një Hënë e Plotë fantastike, sepse nuk ka planete shqetësuese rreth e rrotull; dhe në fakt, edhe Saturni do të jetë një planet stabilizues dhe i dobishëm për shenjën tuaj. Jupiteri, dhënësi i dhuratave dhe fatit të mirë, është duke lëvizur drejt sektorit të shtëpisë suaj, në muajin gusht dhe do të qëndrojë aty për rreth një vit. Kështu që, pas shfaqjes së kësaj Hëne të Plotë, planet tuaja në lidhje me shtëpinë mund të bien në qetësi përkohësisht. Në mes te vitit, ju do ta gjeni veten të zënë përsëri me këtë çështje. Merrni vendime të rëndësishme tani, kështu që ju mund të filloni ta gjeni që tani personin që mund tju ndihmojë - një projektues, arkitekt, kontraktor, piktor, ndërmjetësues pronash, ose profesionist tjetër i kësaj fushe.
Gjatë pjesës më të madhe të muajit Mars, karriera juaj do të vendoset në qëndër të jetës suaj. Një eklips diellor, një Hënë e Re super energjike,më 20 Mars, do të ndriçojë shtëpinë tuaj të dhjetë të nderimeve, çmimeve, arritjeve dhe famës, duke sjellë mundësi të tilla, që ju as nuk keni patur guxim ti ëndërroni. Ky eklips do të shoqërohet me Saturnin stabilizues dhe mbështetes. Lajme emocionuese profesionale mund të vijnë për ju dhe veprimet që ju do të ndërmerrni pas këtij lajmi, do të ndikojnë për një kohë të gjatë në karrierën tuaj dhe në sigurinë në vendin e punës. Aftësia juaj për të komunikuar ose do ta ngre nivelin e pozicionit tuaj ose do tju largojë prej tij, por nuk keni pse shqetësoheni – në këtë fushe, ju si Binjak, gjithmonë shkëlqeni.
Në aspektin social, miqtë tuaj do të luajnë një rol mjaft të rëndësishëm, pasi ata do të kenë plot plane, brenda të cilave jeni edhe ju. Me Marsin që takohet me Afërditën – çifti më i nxehtë në sistemin diellor - ju mund të shihni sesi një marrëdhënie shoqërore, mund të kalojë në një marrëdhënie shumë më të dashur fizike. Pranë fundjavës së 6-7 marsit, Marsi do lëvizë rreth Aferditës, por në të njëjtën kohë edhe Urani do qarkullojë shumë afër planetit të dashurirë, Afërditës, duke bërë që gjërat të ndodhin kaq në mënyrë të papritur, sa ju të dy do të habiteni për ndjenjat tuaja.
Nëse keni menduar se ka ardhur koha që të pushoni, momenti ideal për ta realizuar këtë është java e 7-14 marsit. Ndoshta ju mund të dëshironi të merrni një mik me vete; mos hezitoni sepse keni për të kaluar shkëlqyeshëm. Këtë javë (data 10 mars) planeti i Marsit është pozicionuar në kënd ideal me Jupiterin plot mirësi, duke krijuar një lidhje të bukur midis miqësisë dhe udhëtimit. Ju keni të ngjarë të siguroni ndonjë rezervim të kënaqshëm në ndonjë hotel të mirë, prandaj kërkoni në internet për paketa udhëtimi me leverdi. Çdo gjë në lidhje me udhëtimin tuaj ka të ngjarë të sjellë zhvillime krejtësisht të papritura, por që të gjitha do jenë momente të gezueshme për ju. Jupiteri tani është në shenjën e Luanit dhe Luani udhëheq Diellin, kështu që këtë herë, ju nuk do të doni të shkoni në ndonjë vend me dëborë – mendoni për një vend të ngrohtë, ndoshta me plazh dhe diell.
Gaforrja
Karriera juaj do të jetë në vëmendjen tuaj kryesore gjatë këtij muaji. Më 3 mars ju mund të merrni lajme tepër emocionuese, në sajë të një bashkëveprimi të rrallë mes Jupiterit dhe Uranit – ka mundësi që ju të shihni veten tuaj me një pozicion të ri të rëndësishëm, shoqëruar me një pagesë shume të mirë. Ndonëse mund të ndodhë që të merrrni një pagë më të madhe , pa ndryshuar pozicion apo titull, në rastin tuaj, ju mund ti merrni të dyja – edhe pozicionin edhe të ardhurat e larta – pasi yjet janë duke punuar për ju këtë muaj, e dashur Gaforre.
Përveç kësaj, me Marsin, Afërditën dhe Uranin, të pozicionuar tani në krye të kartelës suaj yjore, ju mund të keni pothuaj çdo gjë që dëshironi. Me sa duket ju keni patur një performancë të rafinuar dhe tani, në muajin mars dhe prill, do të shihni se shpërblimi është duke ardhur drejt jush. Marsi do tju jap energji dhe do tju bëjë këmbëngulës, ndërsa Afërdita do t'ju transformojë në drejtuesin dashamirës që të gjithë do të donin të punonin me të. Nuk ka dyshim që prezenca juaj do të jetë për tu admiruar.
Në mënyrë të vecantë, do tju sygjeroja që ta rrethoni me ngjyrë të kuqe datën 10 dhe 11 mars, kur sundimtari i shtëpisë tuaj të karrierës, Marsi, fillimisht do të takohet me Jupiterin dhe pastaj me Uranin. Të gjithë sytë do të jenë mbi ju dhe progresi do të jetë mjaft emocionues. Më 10 mars, Marsi do të jetë në krye të kartelës tuaj yjore, duke i dhënë sinjale Jupiterit bujuar, në shtëpinë tuaj të të ardhurave të fituara - kjo ditë ka potencialin që të jetë një ditë plot me mundësi për të ecur përpara, ndaj përdoreni atë maksimalisht. Bëni një prezantim, kërkoni të diskutoni me një drejtues ekzekutiv një favor për ju, merrni përsipër të takoni një klient të rëndësishëm, ose ofroni një ide të mirë dikujt që është me reputacion në kompaninë tuaj. Më 11 mars, një zhvillim krejtësisht i papritur do të ndodhë në lidhje me statusin dhe pozicionin tuaj – takimi i Marsit dhe Uranit do të sjellë një moment të llojit“ çdo gjë mund të ndodhë sot”. Jepni më të mirën tuaj dhe mendoni pozitivisht. Keto janë ditët më të mira të muajit, ku ju mund të shkëlqeni profesionalisht!!
Më parë gjatë muajit, me shfaqjen e Hënës së Plotë, më 5 mars, ju do të përfshiheni në një “stuhi” komunikimi nga klientët dhe të tjerët, por gjithashtu do të dëgjoni lajme interesante nga vëllai ose motra juaj. Nëse ndieni nevojën për të udhëtuar pa patur ndonjë arsye konkrete, kjo është koha më e mirë, për ta realizuar këtë dëshirë. Duket se ju do të diskutoni për çështje parash me dikë, kur të mbërrini në destinacionin tuaj. Bisedimet do të shkojnë mirë, ju mund të arrini në një marrëveshje dhe duket sikur qëllimi juaj do të përmbushet.
Eklipsi diellor më 20 mars, do të zgjerojë horizontet tuaja në mënyrë emocionuese, por do të jetë dyfish më shumë nëse ditëlindja juaj bie afër 20 korrikut. Ju mund tju krijohet një mundësi për të udhëtuar diku larg, jashtë shtetit ose brenda vendit, por larg nga vendbanimi juaj. Nëse jeni të shqetësuar në lidhje me çështje emigracioni, ky eklips do të sjellë progres të dukshëm. Çështjet ligjore kanë për të ecur përpara dhe në qoftë se ju keni menduar ti ktheheni shkollës për të përmbyllur provime te prapambetura apo per te marrë diplomën, papritmas ëndrra juaj do të realizohet. Më e mira është që ta mbroni tezën tuaj në afërsi të shfaqjes së këtij eklipsi, pasi rezultatet do të jenë shumë të mira për ju. Ju do të keni ecuri shumë të mirë në të gjitha këto fusha, pasi Saturni do tju bëjë dhuratë stabilitetin dhe qëndrueshmërinë. Ju tani mund të ndërtoni një bazë shumë të fortë për të ardhmen tuaj.
Luani
Një trekëndësh i artë do të shfaqet në qiell, i përbërë nga një numër planetesh që punojnë së bashku në harmoni të plotë. Këto planete që përfshijnë: Jupiterin në shenjën e Luanit (pasuri me bollëk) i cili do të dërgojë rreze miqësore drejt planetit të Afërditës (dashuria), si dhe planeti i Marsit (veprimi) dhe Uranit (befasia) në shenjën e Dashit, të vendosur në sektorin e udhëtimit të gjatë në distancë dhe në shtëpinë e nëntë të marrëdhënie të treta; gjithashtu Saturni (stabiliteti) në shenjën e Shigjetarit në shtëpinë tuaj të pestë të dashurisë. Ju do të jeni në formë të shkëlqyer tani dhe fusha të tjera të jetës tuaj mund të përfitojnë shumë nga prania e ketyre planeteve, duke përfshirë edhe projektet krijuese, përpjekjet për avancimin e arsimimin tuaj, tentativat tuaja për të marrë provimet me rezultate të larta, ose te prezantoni tezën tuaj të diplomës.Nëse jeni të përfshirë në ndonjë çështje ligjore apo emigracioni, keni për të parë që gjërat do të shkojne mire, madje më mirë nga sa e kishit parashikuar. Ju jeni shenja e preferuar e universit këtë periudhë dhe këtë do ta vërtetoni më së miri këtë muaj!
Ditët më të mira për ju do të jenë : 3 Marsi, kur një udhëtim surprizë mund të sjellë të gjitha llojet e të papriturave me rezultate pozitive dhe 10 marsi kur dashuria, paraja, luksi dhe përvojat e lumtura gjatë udhëtimit, do tju bëjnë të kërceni nga gëzimi dhe lumturia.
Hënë e Plotë, më 5 mars, mund tju gjejë duke llogaritur fatura dhe bërë llogari sesi mund ta bleni diçka që keni shpresuar shumë ta keni tuajën. Neptuni do të jetë afër Diellit, kështu që në qoftë se doni të bleni një send elektronik, një makinë apo makineri tjetër, sigurohuni se jeni informuar mjaftueshëm për produktin dhe se po bleni pikërisht atë gjë që keni shpresuar gjithmonë. Neptuni udhëheq sektorin e artit, kështu që nëse keni vendosur të bleni diçka artistike, prania e Neptunit sugjeron që ju mund të bleni diçka të bukur artistike për ta shijuar në shtëpi. Nëse arrini ta bleni nga një tregtar i respektuar, ju nuk keni pse të frikësoheni për vlerën e saj - Neptuni ka të ngjarë të sjellë gëzim, jo zhgënjim.
Paratë sërish do të jenë në mendjen tuaj me shfaqjen e eklipsit diellor të hënës së re, në 20 mars. Dielli udhëheq Luanin, kështu që ju jeni gjithmonë më të prekur nga një eklips diellor sesa nga një eklips hënor – eklipsi i 20 Marsit do të jetë shumë i dobishëm për financat tuaja. Llojet e parave që ju mund të merrni (apo të negocioni për të ardhmen) do të jenë një bonus, komision, trashëgimi, pagesë sigurimi, pagesa divorci apo çështje të tjera gjyqësore, apo edhe një çmim i fituar në një lojë llotarie. Nëse bëhet fjalë për të filluar një punë të re, përfitimet nga ky eklips vlejnë nëse diskutimet për pagën kryhen direkt pas shfaqjes së eklipsit.
Saturni do të shkojnë në prapavijë më 14 mars dhe do të qëndrojë jashtë qarkullimit deri në 2 gusht . Gjatë kësaj kohe ju mund të ndryshoni mendje në lidhje me personin që po dilni në takime njohjeje aktualisht, ose ndoshta edhe të pajtoheni me ish të dashurin tuaj. Çdoherë që një planet shkon në prapavijë, kozmosi kërkon që ju të mendoni më thellë për mënyrën se si gjërat janë duke shkuar dhe për ndryshimet e mundshme që ju mund të doni të bëni.
Data 25 mars do të jetë një moment i mirë për të menduar për aktivitetin tuaj fizik dhe për tu angazhuar në një klasë palestre apo sport të ri. Dielli, ylli që udhëheq shenjën tuaj, do të punojë në harmoni me Saturnin, për tu siguruar që programi që do të zgjidhni, do tju pëlqejë dhe do jetë jetëgjatë.
Virgjeresha
Sapo të fillojë muaji mars, duket se ju do të jeni gati që të merrni një vendim të rëndësishëm në lidhje me shtëpinë tuaj ose për një anëtar të familjes. Paratë duket se do të jenë të nevojshme për të përfunduar planin tuaj dhe me Jupiterin (fati i mirë) dhe Uranin (surprizat e papritura), ju mund të dëgjoni që ju është miratuar kredia për të berë përmirësime në shtëpi, hipoteka apo plani i rifinancimit ose dikush nga familja do tju japë një hua të konsiderueshme. Data 3 mars, është një ditë e veçantë dhe një nga momentet më të mira të vitit 2015, e mbushur me mundësi për përfitime të mëdha monetare dhe jo vetëm. Kjo mund te jetë dita ku ju do të negocioni direkt me drejuesin tuaj pagën për punën tuaj të re, apo të merrni vesh se ju kanë shpërblyer me një shumë të konsiderueshme të ardhurash, në llogarinë tuaj. Duket se ju keni shpenzuar disi shumë kohët e fundit, por me pak fat në anën tuaj, paratë do të fillojnë të vijnë tek ju në mënyrë bujare.
Meqënëse jemi duke folur për paratë, ju do të jeni shumë i lumtur me lajmet që do të merrni më 10 mars, kur Marsi do të takohet me Jupiterin. Kjo do të jetë gjithashtu një ditë të mirë për të diskutuar me një person të besuar të fushës së financës, në lidhje me taksat dhe detyrimet e tjera – ka gjasa që ju mund ti detyroheni qeverisë më pak se ajo që ju është thënë. Një ditë më pas, në 11 mars, lajme të paparashikuara në lidhje me paratë dhe shumë pozitive duket se janë duke ardhur drejt jush. Urani dhe Plutoni do të përplasen me njëri tjetrin në 15 mars, e vetmja ditë kjo që ju mund të keni probleme në lidhje me një çështje parash, me dikë që është arrogant dhe i vështirë. Ju mund të mërziteni, por sektori i financave në kartelën tuaj yjore duket kaq shumë i mbushur me ngjyra të ndezura dhe shkëlqyese dhe te ardhurat tuaja duken të mbrojtura më së miri. Vështirë që të jetë dikush që mund të pengojë progresin tuaj financiar.
Hënë e Plotë që do të shfaqet në 5 Mars, do të jetë në shenjën e Virgjëreshës, duke sjellë në vëmendje tuaj të gjitha ëndrrat dhe dëshirat që keni. Ju gjithmonë jeni i gatshëm për tu kujdesur për të tjerët, por në këtë moment të vitit, do të jetë e mençur nga ana juaj për të marrë parasysh nevojat tuaja dhe për të vlerësuar nëse këto nevoja janë duke u përmbushur. Saturni do të jetë planeti dominues gjatë lëvizjes në orbitë të Hënës, duke shtuar stabilitetin dhe mbështetjen në vendimet që do të merrni gjatë kësaj kohe.
Partneri juaj do të jetë në qëndër të eklipsit diellor miqësor dhe pozitiv të datës 20 mars, i cili do të shfaqet në sektorin tuaj të martesës ose të partneriteteve të krijuara, qoftë romantike, qoftë biznesi. Kjo do të jetë një Hënë e Re shumë aktive, pasi ajo do të jetë edhe një eklips gjithashtu, prandaj ka shumë të ngjarë që të sjellë një ngjarje me rëndësi të madhe. Ju mund të fejoheni ose martoheni, apo të nënshkruani një marrëveshje partneriteti në një sipërmarrje biznesi të ri. Pa marrë parasysh se çfarë ju vendosni të bëni, ju do të zbuloni se premtimi juaj apo marrëveshja do të qëndrojnë për një kohë shumë të gjatë, ndoshta përgjithmonë, në sajë të përfshirjes se planetit stabilizues së Saturnit. Mbështetja e familjes për vendimin tuaj do të jetë shumë e fortë.
Duket se ju jeni duke menduar për një marrëveshje shumë të mirë në lidhje me çështjen e banimit tuaj. Ju mund të vendosni të jepni shtëpinë me qera pranë shfaqjes së eklipsit, ose edhe të bleni një shtëpi të re. Ky është momenti më i mirë për të parë për shtëpi të re, ose nëse ju tashmë e keni gjetur një të tillë, ta mbyllni kontratën për hapësirën e re të banimit. (Java e parë e prill nuk do të ishte e favorshme për tu marrë me çështje të tilla).
Afërdita hipnotizuese do të hyjë shenjën e Demit (një shenjë tokë si juaja) më 17 mars dhe nga ky moment e tutje, deri në 11 prill, ky planet i dashurisë, do të punojë shumë për ju në fushën e dashurisë dhe romancës. Gjeni mënyrën për tu larguar nga zyra dhe për tu përfshirë më shumë në aktivitete argetuese me shoqerinë. Virgjëresha do të ndihet produktiv në çdo moment të ditës, prandaj puna është prioriteti kryesor për ju, por ndonjëherë ju duhet të largoheni nga zyra, nëse doni të ndërtoni një jetë me emocione të forta.
Marsi do të ndjek pas Afërditën në udhëtimin e saj drejt shenjës së Demit, nga 31 mars deri në 11 maj, kështu që ju do të keni shumë javë për tu argëtuar dhe për të shijuar romancën e dashurinë. Udhëtimi mund të jetë në planet tuaja të afërta, kështu që mund të shikoni për rezervime që tani. Nëse ju doni qe ta ndizni më shumë flakën e dashurisë me partnerin tuaj, këtë muaj, një udhëtim do të ishte ideali, pasi Afërdita do të vizitojë shtëpinë tuaj të udhëtimit. Merrni në konsideratë të shkoni në një kabinë të këndshme në majë të malit, me ajër të freskët dhe plot kohë private për të dy. Filloni të thurrni qylimin e dashurisë, e dashur Virgjeresha, pasi kujtimet që do të krijoni tani, do të zgjasin gjithë jetën.
Peshorja
Ju keni patur ulje dhe ngritje në fushën e dashurisë dhe të marrëdhënieve ndërpersonale, por këtë muaj, duket se jeta juaj dashurore do të jetë e qetë dhe e gëzueshme. Miqtë do të jenë pjesë e aktiviteteve tuaja gjatë këtij muaji, pasi planeti i fatit të mirë do të vendoset në një nga kulmet e trekëndëshit të artë që do të shfaqet në qiell. Jupiteri do të veprojë direkt me Uranin, planetin e surprizave, në shtëpinë e partneritetit; dhe të dy këto planete do të punojnë me Saturnin, në sektronin tuaj të tretë të udhëtimeve. Ky konfiguracion është shumë i rrallë, por është shumë pozitiv gjithashtu, duke e bërë këtë një muaj të veçantë dhe të përshtatshëm për të ndërmarrë një “arratisje”të shpejtë me njeriun tuaj të zemrës.
Disa planete do të lëvizin nga pjesë perëndimore e kartelës suaj yjore , në drejtim të shenjës suaj të kundërt të Dashit, duke treguar se ju duhet të jeni më bashkëpunues me kolegët/ partnerët tuaj, pasi nuk do të keni kontroll të plotë për ti pasur gjërat në mënyrën që ju i doni. Kjo nevojë për kompromise nuk do të jetë gjithmonë, pasi planetet janë në lëvizje të vazhdueshme. Mund të ketë një moment dyzimi në lidhje me këtë situatë- ju mund të ndiheni i lehtësuar që nuk keni për të menaxhuar çdo gjë –apo edhe : ju lejoni bashkëpunëtorët tuaj të japin idetë e tyre dhe ndërsa i gjykoni këto ide shumë të mira, mendoni me vete “sikur ti kisha dhënë vetë ato”?!
Në datën 10 Mars, çojeni partnerin tuaj në një aktivitetet të organizuar nga miqtë tuaj, ndoshta për një darkë në lokalin e preferuar. Në 11 Mars, partneri juaj ka për tju surprizuar në një mënyrë të tillë, që nuk e keni menduar apo imagjinuar ndonjëherë dhe do të gëzoheni shumë.
Hëna e Plotë e 5 Marsit, do të nxjerrë në pah dëshirën tuaj të brendshme për të pushuar dhe për të kaluar momente të paqta me veten tuaj. Kujdesuni për veten gjatë javës së parë të muajit Mars, pasi ndiheni disi i lodhur gjatë kësaj periudhe. Nëse keni menduar ndonjëherë për të mësuar rreth meditimit, kjo Hënë e Plotë do tju japë motivimin e duhur për të filluar.
Lajmi i mirë është se shendeti juaj do të jetë nën ndikimin e Hënës së Re, e cila do të shfaqet në 20 Mars. Kjo do të jetë një kohë e shkëlqyer për të filluar një program fitnesi, të cilin do ta pëlqeni shumë, falë rrezeve miqësore që do tju dërgojë Saturni. Nëse keni nevojë për vëmendje mjekësore ose fizioterapi, ju tani do të jeni në gjendje të gjeni specialistin e duhur, i cili do të kuptojë gjendjen tuaj dhe do tju ofrojë një program veprimesh shumë të dobishëm për ju.
E njëjta Hënë e Re, mund tju sjellë klientë të rinj, sidomos nëse jeni i vetë punësuar. Ju do të merrni shumë detyra të reja në javët që vijnë dhe do tju lejojë që të shtoni kreativitetin tuaj të vecantë që zotëroni. Ose një variant tjetër është që ju do të kuptoni se zyra juaj ka nevojë për rinovim. Ju mund të merrni pajisje kompjuterike të reja, për tju ndihmuar ju që ti bëni punët tuaj me më shumë efikasitet. Ndoshta një koleg mund të largohet dhe ju do tia ndieni mungesën, por dihet se gjatë eklipseve, ne shohim njerëz që vinë e ikin papritur. Një person i ri mund të punësohet në pozicionin e ish kolegut/es tuaj, por fatmirësisht, do të jetë dikush me të cilin do të jeni i kënaqur për të punuar me projektet e shumta që do tju vijnë gjatë këtij muaji. Bëhuni gati, e dashur Peshore!!
Akrepi
Ky vit premton shumë brohoritje në karrierën tuaj! Ju do të bindeni për këtë në 3 mars, kur Jupiteri (pasuria dhe fati i mirë), tani në sektorin tuaj famës dhe arritjeve, do të marrë rreze të shndritshme nga Urani, planeti i të papriturave, në sektorin e projekteve tuaj. Ky lajm do të vijë në mënyrë kaq të papritur dhe do të jetë si një rrufe në qiell të hapur për ju. Prisni të merrni një shpërblim bujar për të gjithë performancën e lartë që ju keni patur gjatë kësaj kohe. Sa më shumë dhe sa më mirë të keni punuar, aq më i madh do të jetë shpërblimi juaj.
Disa ditë më vonë, më 10 mars, Marsi do ti dërgojë rreze të arta Jupiterit, nga shtëpia juaj e punës dhe detyrave, kështu që në mënyrë të qartë, punët që keni bërë dhe detyrat që do të realizoni këtë muaj, do tju çojnë drejt suksesit profesional. Gushti do të jetë një tjetër muaj i rëndësishëm për lajme në karrierë, kështu që mos e ulni ritmin e punës para se Jupiteri të largohet nga shenja e Virgjëreshës, në 11 gusht. Pasi Jupiteri të largohet nga sektori i karrierës tuaj në atë datë, ai nuk do të kthehet më aty për dymbëdhjetë vjet. Ndërsa ju do të vazhdoni të ngjisni shkallët e suksesit, ju nuk do të keni kushte kaq të favorshme sa këtë muaj- prandaj arrini pjesën më të madhe të suksesit tani.
Përvec kësaj, në sfond, një trekëndësh i artë do të shfaqet në qiell në muajin mars; i cili do të lidhë projektet tuaja të punës (të cilat duhet të jenë mjaft të arrira tani), reputacionin tuaj dhe statusin (i cila është në ngjitje të shpejtë) dhe të ardhurat tuaja të fituara. Edhe pse punëdhënësit duket se nuk janë të gatshëm të japin paga të larta apo të bëjnë rritje rrogash, këtë muaj ju duket se do të jeni shumë bindës për ta arritur këtë. Ju mund ti tregoni drejtuesve tuaj se një person me më pak talent se ju, nuk është në gjëndje të bëjë punën tuaj, në mënyrën se si ju e realizoni atë. Duke ju paguar ju më shumë, në fakt do të kursehen paratë e kompanisë, pasi nuk kanë pse të paguajnë njerëz të tjerë që nuk janë në nivelin tuaj. Edhe pse punonjësit me paga më të ulta, sërish bëjnë punë, atyre do ti duhet dyfishi i kohës për të realizuar një detyrë, nëse janë të papërvojë. Këtë muaj duket se ju do të kryesoni lojën dhe do të arrini rezultatet e deshiruara: një pozicion i lartë pune dhe rrogën e duhur për të.
Ju mund të hasni vetëm një ditë që mund tju duhet të ngadalësoni ritmin tuaj- në 15 mars - kur Plutoni, sundimtari juaj, do të jetë në pozicion kundërshtues me Uranin. Një detyrë me shkrim ose kontrata që po hartoni për një klient ose partner të mundshëm biznesi, do të rezultojë në mos firmosje të marrëveshjes, prandaj shmangini takimet e rëndësishme për punë këtë ditë dhe qëndroni vetëm. Përfshirja e Plutonit tregon se të tjerët do të përdorin pushtetin e tyre për të arritur atë që duan dhe prania e Uranit, do të sjellë një kthesë të papritur, por jo domosdoshmërisht atë që ju dëshironi. Ju do të rrini me zemër të ngrirë në 15 mars, madje edhe sikur të fshiheni poshtë krevatit, aspekte të tilla si kjo, do të gjejnë një mënyrë për tju gjetur. Ju jeni mendjemprehtë dhe i shkathët, kështu që qëndroni i sigurt. Nëse dikush mund të merret me një person të vështirë, ai jeni vetëm ju.
Ju keni nevojë për jetë sociale dhe universi është dakord me këtë nevojë tuajen. Ju do të merrni pjesë në festa apo darka të organizuara nga miqtë, brenda katër ditëve të shfaqjes së Hënës së Plotë në shenjën e Virgjereshës, më 5 mars.Ose, ju mund të jeni i ftuar në dasmën e një shoku dhe në qoftë se kështu , ju duhet të shkoni patjetër! Saturni do të mbështesë këtë Hënë të Plotë, kështu që ndër njerëzit që do të takoni, ju mund të bëni një mik që do të mbetet në jetën tuaj një kohë shumë të gjatë. Aktivitetet e grupit dhe komunitetit janë të favorizuara edhe gjatë dhjetë ditëve të para të marsit, kështu që në qoftë se keni ndërmend për të marrë pjesë në një ngjarje bamirësie ose të jepni ndihmën tuaj për një çështje humanitare, bëni më të mirën tuaj, pasi do të rezultojë shumë e suksesshme e gjithë nisma juaj.
Një ngjarje shumë e rëndësishme po bëhet gati të ndodhë në jetën tuaj dashurore, me shfaqjen e eklipsit diellor, në 20 mars. Ky do të jetë muaji më i përshtatshëm për të gjetur dashurinë e vërtetë. Neptuni do të jëtë afër Hënes së Re, duke ju mbushur ju me frymëzim dhe ndjeshmëri. Neptuni do të pozicionohet bukur me Jupiterin dhe Saturnin, duke ju dhënë një ndjenjë sigurie dhe entuziasmi për të ardhmen tuaj së bashku. Nëse jeni duke shpresuar për një fëmijë, e njëjta Hënë e Re do të mund të thërrasë edhe lejlekun për ju.
Çdo gjë në lidhje me këtë eklips do të jetë pozitiv. Edhe në punë, mund tju miratohet një projekt shumë krijues, i cili do tju lejoj që të nxirrni në pah talentet tuaja të shumta. (Shtëpia juaj e pestë e dashurisë dhe e fëmijëve gjithashtu udhëheq kreativitetin tuaj, pasi kjo shtëpi mbulon krijimin e të gjitha formave të reja që lindin.) Çiftet e konsoloduara do të zbulojnë se marrëdhënia e tyre vazhdon pa probleme, pasi Afërdiat do të hyjë në shtëpinë tuaj të marrëdhënieve / martesës më 17 mars, për të qëndruar aty deri në 11 prill. Gjatë këtij qëndrimi ajo do të dërgojë vibracione të ëmbla tek Neptuni i cili ndodhet në shenjën romantike të Peshqve.
Shigjetari
Marsi do të jetë një muaj i rrallë dhe aq i veçantë, sa ju nuk mbani mend të keni patur një muaj të tillë më parë. Ju jeni një shenjë zjarri dhe këtë muaj një konfiguracion i pazakontë i planetëve në formën e një trekëndësh të artë, që lidh tre pjesë të jetës suaj, do të bëjë që këto zona të rëndësishme, të jenë të favorizuara në mënyrë interesante.
Planetet që do të formojnë trekëndëshin e artë, përfshijnë planetin që udhëheq shenjën tuaj, Jupiterin, i cili ndodhet në shtëpinë tuaj të nëntë të zgjerimit të mendjes, i cili do të nxisë dëshirën tuaj për të udhëtuar. Pika e dytë e trekëndëshit do të mbajë Saturnin, planetin e diturisë dhe stabilitetit,që ndodhet tani në shenjën e Shigjetarit, për herë të parë që nga viti 1985-1988, duke treguar që ju do të merrni përsipër angazhime dhe përgjegjësi të reja (duke supozuar që ju nuk e keni bërë kohët e fundit), pasi keni fituar një ndjenjë mjaft pozitive sigurie. Pika e tretë e trekëndëshit lidh dashurinë dhe romancën midis Afërditës, Marsit dhe Uranit, dhe kjo trio do të shtojë sheqer dhe erëza pikante në jetën tuaj. Ky grup i tërë planetesh, do të jetë në harmoni të jashtëzakonshme gjatë gjithë muajit. Ndonëse të gjitha shenjat do të përfitojnë nga prania e tyre, ju jeni një shenjë zjarri dhe gjithashtu keni Jupiterin sundimtarin tuaj, kështu që ju do të përfitoni më shumë nga të gjithë.
Udhëtimi me partnerin/ bashkëshortin tuaj të zemrës do të jetë një vendim i mirë këtë muaj - sigurohuni që do të jeni jashtë qytetit në datat 10 mars dhe 11 mars, pasi përvoja juaj do të jetë hyjnore - moti i mirë, hotele të bukura, ushqim i shijshëm dhe romanca e nxehtë do të jetë kryefjala e udhëtimit tuaj dhe do tju duket sikur keto skena janë marrë nga ndonjë film romantik. Kujtoni se bashkëshorti juaj është edhe i dashuri juaj gjithashtu!
Nëse jeni vetëm dhe nuk po shoqëroheni me dikë, por do të donit të ishit, ju siguroj se nuk do të jeni vetëm për një kohë të gjatë. Me Afërditën, Marsin dhe planetit e surprizave, Uranin, ju do të merrni shumë ftesa për të qenë i pranishëm në festa dhe evente të tjera sociale. Vishuni bukur dhe kërceni gjatë gjithë mbremjes. Këtë muaj ju do të keni një magnetizëm kaq të fuqishëm, sa të gjithë do ta vënë re në çast.
Karriera juaj do të jetë në qendër të vëmendjes më 5 mars, kur Hëna e Plotë në shenjën e Virgjëreshës do të ndriçojë shtëpinë tuaj të dhjetë të nderimeve, çmimeve dhe arritje. Ky do të jetë një moment i rëndësishëm, ku ju duhet të punoni shumë dhe të arrini pritshmëritë e drejtuesve të rëndësishëm, të cilët janë duke ndjekur çdo lëvizje tuajen. Plutoni do të jetë pozicionuar shumë bukur dhe i gjithë ky kompesim do të jetë në përputhje me përgjegjësinë e madhe që ju jeni gati për të marrë përsipër. Në të njëjtën kohë, Jupiteri dhe Urani do të takohen ballë për ballë, duke ju dhënë mundësinë që të kontribuoni akoma më shumë në punën tuaj, shumë me tepër se në të kaluarën tuaj. Në 3 mars,ose afër kësaj date, mendja juaj do të punojë me shpejtësinë e dritës, duke ju lejuar që të prezantoni ide, me të cilat do të suprizoni të gjithë të tjerët, madje edhe veten tuaj.
Eklipsi diellor i 20 marsit, do të sjellë në fokus shtëpinë tuaj. Neptuni përsëri do të lëvizë afër Diellit, duke treguar se ju mund të keni nevojë të shikoni më me prioritet problemet që mund të lindin nga uji ose përmbytjet. Ka shumë mundësi që ju keni pasur tashmë përvojë me të paktën një nga këto lloj problemesh dhe tani do të vendosni të bëni diçka për këtë. Mbroni veten dhe shtëpinë tuaj, duke bërë paketat e sigurimit, pasi Neptuni do të jetë në këtë pozicion për shumë vite të tjera, deri në 2026. Ju mund të bleni një shtëpi ose apartament dhe nëse është kështu, pyesni për të gjitha gjërat që lidhen me temën e ujit dhe tubacioneve, duke përfshirë sigurinë e ujit të pijshëm. Kjo e gjitha tingëllon e rrezikshme; megjithatë, eklipsi i 20 Marsit do të jetë fantastik dhe miqësor. Nëse ju vendosni të transferoheni, të bleni mobilje të reja, ose të montoni pajisjet e kuzhinës, duhet ta dini që këto zgjedhje do jenë afatgjata, pasi do keni mbështetjen e Saturnit stabilizues. Ky është një detaj i shkëlqyer i vitit 2015 për të përmirësuar gjendjen tuaj të jetesës.
Bricjapi
Sapo të fillojë muaji i ri, ka të ngjarë të paketoni çantat tuaja dhe të niseni për një udhëtim, brenda katër ditë para Hënës së Plotë, e cila do të shfaqet në 5 mars. Ju do ti shijoni këto ditë larg rutinës dhe mund të ktheheni gjatë fundjavës së 7-8 marsit. Duket se udhëtimi do ketë arsye pune, si përshëmbull ti paraqisni kontratën një klienti të rëndësishëm ose një bashkëpunëtori të mundshëm. Nëse keni një dokument ligjor për të paraqitur, ju nuk do të arrini marrëveshje me palën tjetër deri sa të shfaqet eklipsi diellor i Hënës së Re, më 20 mars. Ky eklips do të jetë miqësor dhe do të shtojë ndjenjën e sigurisë dhe stabilitetit në jetën tuaj.
Duke folur për sigurinë, si një Bricjap, ju keni mikpritur Uranin, planetin e ndryshimeve të papritura, në sektorin tuaj të shtëpisë dhe familjes, që nga marsi i vitit 2011. Ky sektor nuk ka qënë një vend i lehtë për të pritur këtë planet të paqëndrueshëm. Disa Bricjapë u është dashur të lëvizin më shumë se një herë brenda një viti. Kjo mund të ketë sjellë mundësi të mira karriere në qytete të tjera ose dhe në shtete te tjera. Por ndërkohë u është dashur të ndryshojnë shtëpi dhe stil jetese sa herë që kanë lëvizur për punë. Këtë muaj, megjithatë, do të keni fat në lidhje me cështjen e shtëpisë. Këtë do ta vërtetoni më 3 mars. Nëse keni nevojë për një kredi për shtëpi ose kredi për rinovim, ju do të arrini të negocioni për një normë me interes të përballueshëm nga ana juaj - në fakt, keni për të parë që deri në mes të gushtit, bankat do duket sikur janë duke punuar për ju.
Jini të kujdesshëm në shtëpi rreth datës 11 mars kur planeti i Marsit do të takohet me Uranin- kjo është një ditë kur mund të ndodhë gjithçka, e mirë ose jo dhe aq e mirë. Ju nuk duhet të planifikoni për lajme të madhe (të cilat janë gjithmonë të mirëpritura), por duhet të planifikoni për çështjet që mund të sjellin problematika apo shfaqin dobësi. Kështu, filloni mbani korridoret pastër dhe të siguroheni se nuk ka lodra në shkallë. Qëndro në kontakt me prindërit, në rastin tuaj duhet të dini se nëna ose babai juaj ka nevojë për ju, por heziton tju pyesë.
Saturni, planeti që udhëheq Bricjapin, do të shkojë në prapavijë nga 14 marsi deri në 2 gusht. Sa herë sundimtari i shenjës është jashtë fazes së qarkullimit, kjo do të thotë se është më mirë që të përqëndroheni në qëllimet që keni filluar të punoni. Mos filloni projekte të reja - ju mund të provoni territore të reja në muajin gusht. Vlerësoni progresin tuaj në projektet që po zbatoni dhe mbani shënime të hollësishme. Nëse një qëllim personal nuk ju intereson më, mund ta hiqni atë nga lista e qellimeve për tu realizuar. Nëse punoni në sektorin e shitjeve, përqëndrohuni në klientët aktuale, sesa të kërkoni klientë të rinj. Kur planetet janë në prapavijë, ata na kërkojnë të shohim mbrapa në kohë.
Në aspektin e dashurisë, Afërdita do të vendoset në shenjën e Demit, më 17 mars dhe planeti i Marsit do të shkojë në shenjën e Demit, në mars 30. Ky është një lajm i rëndësishëm, pasi këto dy planete do të punojnë për të gjallëruar jetën tuaj sociale. Afërdita do të mbetet në këtë shenjë deri në 11 prill dhe Marsi deri më 11 maj, duke bërë që këto jave të jenë më të mirat për të njohur ndonje person interesant apo të kaloni bukur me njeriun tuaj të zemres.
Ujori
Muaji fillon me lajme të mëdha! Data 3 Mars sjell një bashkëveprim të bukur në mes të Jupiterit, dhënësit e dhuratave dhe fatit dhe Uranit, planetit të surprizave, i cili është edhe planeti juaj sundimtar. Jupiteri është vendosur në shtëpinë tuaj të martesës / partneritetit, ndërsa Urani është në sektorin tuaj të udhëtimit (shtëpia e tretë). Ndoshta mund të ndodhë që i dashuri juaj, te blejë bileta avioni dhe të kërkojë të shkoni me të në një destinacion të veçantë, ku mund tju kërkojë dorën tuaj në martesë? Ose mund të jetë ky një muaj mjalti? Ndoshta! Sigurisht, ka shumë manifestime të mundshme të kësaj energjie të bukur bashkëpunuese që rrjedh nga planetet. Por ky mund të jetë edhe një partneritet biznesi dhe ju duhet ti zyrtarizoni gjerat duke nënshkruar letrat, marrëveshje ligjore dhe çdo gje tjetër të nevojshme për të formalizuar bashkëpunimin. Vendimi që do të merrni këtë muaj ka gjasa që të qëndrojë për një kohë të gjatë, ndoshta përgjithmonë.
Udhëtimet e shkurtra duket se do të ndodhin gjatë gjithë këtij muaji, duke ju dhënë mundësi për të shkuar në vende të bukura me diell (Marsi do të jetë në shenjën e Dashit, shenjë zjarri, pra me diell.) Nëse ju keni planifikuar të largoheni për një javë, sigurohuni që të shkoni gjatë javës që përmban datën 10 mars, kur planeti i Marsit dhe Jupiterit, do të punojnë shumë për ta bërë udhëtimin tuaj hyjnor . Edhe pse ju mund të udhëtoni për ndonjë arsye këtë muaj, do të ishte mëkat që të humbisni shansin për të përjetuar një romancë të tillë në këtë ditë të veçantë. Hoteli juaj ka të ngjarë të jetë luksoz, kështu që nuk keni pse të akomondoheni në hotel të lirë – ju mund të gjeni një paketë që do të jetë shumë e mirë edhe për çmim edhe për cilësi.
Paratë do të jenë në mendjen tuaj me shfaqjen e Hënës së Plotë në 5 mars. Ju do të merreni me fatura, detyrime dhe pagesa financiare. Ju mund të jeni duke sistemuar taksat dhe detyrimet e prapambetura, pasi Hënat e Plota ju japin shumë energji për të vepruar. Ndërsa paratë mund të dalin gjatë javës së parë të marsit, ju do të keni një mundësi reale për të parë hyrjen e parave në muajt në vijim.
Me shfaqjen e Hënës së Re më 20 mars në shenjën e Peshqve, ju do të keni mundësi për të parë një fluks të madh të parave. Ato mund të vijnë si rezultat i një shitjeje mobiljesh apo pasurie, apo në formën e komisioneve, shpërblimeve apo trashëgimive. Ju tani mund të keni sigurinë financiare që keni dëshiruar për një kohë të gjatë.
Në mbyllje të muajit, në datën 25 mars, vlerësojeni si një ditë të shkëlqyer, pasi Saturni dhe Dielli do të jenë në harmoni të shkëlqyer me njëri tjetrin, duke ju bërë me dije se një mik, mund tju jap një informacion të rëndësishëm në lidhje me një detyrë ose punë të re, e cila do tju jap shanse që të fitoni më shumë para. Ky person mund të jetë i vjetër në moshë, mendimin e të cilit ju e respektoni. Kjo ditë është ideale për tu takuar me një person me pozitë apo ndoshta këshilltar, sidomos nëse tema ka të bëjë me financat tuaja.
Peshqit
Jeta juaj po bëhet nga minuta në minutë më emocionuese dhe ngazëlluese si asnjëherë më parë. Muaji fillon me një bashkëveprim të këndshëm mes Jupiterit (fatit të mirë) dhe Uranit (surprizat) më 3 mars, një nga detajet e veçanta të vitit 2015 – diçka shumë e rrallë kjo. Një detyrë e rëndësishme mund të vijë në këtë moment dhe do tju japë mundësinë që të fitoni para brenda një kohë të shkurtër. Mos kini frikë që të rrisni tarifat tuaja - duket se një person në nivel të lartë ju mbështet në cdo nismë tuajnën. Më shumë detyra do të vijnë në rrugën tuaj një javë më vonë, afër datës 10 mars dhe sërish, pagesat do të jenë shumë të mira për ju.
Një marrëdhënie - dikush që ka një rëndësi të veçantë për ju - do të jetë në fokusin tuaj gjatë shfaqjes së Hënës së Plotë më 5 mars. Kjo do të jetë një Hënë e Plotë jashtëzakonisht miqësore, pasi Saturni, planeti i qëndrueshmërisë dhe stabilitetit, do të jetë shumë mbështetës ndaj saj. Ju mund të vendosni të fejoheni apo martoheni gjatë kësaj Hëne të Plotë, osë edhe ti premtoni njëri tjetrin një marrëdhënie serioze dhe ekskluzive. Nëse ju jeni tashmë të martuar, ju tani mund të vendosni qëllime të reja sëbashku apo edhe të rinovoni betimet tuaja dhe të organizoni një festë për të festuar. Nëse nuk jeni i angazhuar në një marrëdhënie dashurore, atëherë ndoshta ju do të hyni në një marrëdhënie partneriteti biznesi. Pavarësisht asaj që ju vendosni të bëni, duke patur Saturnin stabilizues që ju mbështet, ju do të ndërtoni një bazë shumë të fortë për të ardhmen tuaj.
Momenti më i madh i muajit, do të ndodhë gjatë eklipsit diellor të Hënës së Re, më 20 mars. Një mundësi e madhe po vjen drejt jush dhe do tju prezantojë disa mënyra sesi të fitoni para, duke ju bërë të ndiheni më i sigurtë në jetë. Saturni, planeti udhëheqës, do t'ju udhëzojë dhe do tju nxisi që të jeni praktik dhe realist, ndërkohë që një mundësi e re po afrohet në karrirën tuaj. Një shans kaq i madh si ky, do të kishte qenë i pasigurt në duart tuaja disa vite më parë, por ju tani jeni më i rritur dhe të më i mençur; si dhe jeni gati për ta kapur dhe përdorur atë për vete. Saturni do të jetë mbështetësi juaj deri në dhjetor të vitit 2017, kështu që gjatë këtyre dy viteve, ju do të përqëndroheni në punën tuaj, duke rritur performancën dhe duke bërë që kritikët tuaj të heshtin para punës suaj të mirë. Pra, ju do të bëheni një person shumë i rëndësishëm profesionalisht në fushën tuaj.
Neptuni është duke lëvizur shumë afër Diellit, kështu që duket se ju do jeni më i ekspozuar se zakonisht ndaj të tjerëve. Ju mund të shfaqeni në programe televizive ose media të shkruara, ose radiot të kenë një histori për të prezantuar për ju. Neptuni ka hyrë në shenjën e Peshqve në prill të vitit 2011, kështu që ju mund të keni parë deri tani fakte sesi ky planet ka lëshuar magjine e tij në jetën tuaj. Neptunit i duhen 168 vjet të rrotullohet rreth Diellit dhe rreth dymbëdhjetë shenjave të zodiakut, kështu që është e qartë që shumë njerëz nuk do të përjetojnë atë që jeni ju duke përjetuar tani.
Ky muaj do të jetë më i rëndësishmi nga të gjithë, pasi planetet e tjera, plus eklipsi diellor, do të bëjnë që prezenca juaj të rritet dhe shumë dyer të hapen para jush. Neptuni është sundimtari i shenjës suaj, kështu që fakti që Neptuni është në shenjën e Peshqve, do të thotë se është në "shtëpi". Për këtë arsye, ndikimi i tij do të jetë shumë i mirëpritur nga ju. Kjo gjithashtu do të thotë që ju do të përvetësoni mësimet e Neptunit shumë lehtë dhe në mënyrë të natyrshme. Neptuni do t'ju japë motivimin dhe energjinë për të zhvilluar krijimtarinë tuaj natyrore; ju nuk keni pse të ndiheni i ndrojtur për të shprehur idetë tuaja. Disa prej tyre do të jenë shumë të goditura.
Nëse ju duhet të takoni një person të rëndësishëm në lidhje me karrierën tuaj, apo ju duhet të nënshkruani një marrëveshje vendimtare, duhet ti bëni keto më 25 mars, kur Saturni do të jetë duke u kujdesur për ju; çdo gjë që realizohet këtë ditë, do të jetë fillimi i ndërtimit të një pune apo karriere të sigurt dhe të qëndrueshme në kohë.
hau_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cym_Latn als_Latn als_Latn als_Latn als_Latn als_Latn twi_Latn als_Latn als_Latn als_Latn als_Latn als_Latn als_Latn run_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn taq_Latn als_Latn als_Latn als_Latn als_Latn als_Latn als_Latn fur_Latn als_Latn als_Latn als_Latn als_Latn als_Latn luo_Latn als_Latn als_Latn als_Latn als_Latn als_Latn lua_Latn als_Latn als_Latn als_Latn als_Latn als_Latn als_Latn